text: 
  Af Egon Nielsen
  
  folketingskandidat for CD i Storstrøms amt
  
  
  De fredsdemonstrationer, der i sidste uge foregik mange steder i 
  Europa med stor opbakning, berører alle mennesker på en eller anden 
  måde.
  
  Ingen mennesker kan vil lide raketter, heller ikke CentrumDemokraterne 
  og andre borgerligt orienterede i Danmark.
  
  Nu skal der jo ikke opstilles raketter i Danmark, den beslutning er 
  taget. Fredsbevægelserne ( styret af venstrefløjen ), hvor mange 
  velmenende men bange mennesker deltager, kan gøre deres demonstrationer 
  mere troværdige, hvis de overbeviser os andre om, at de vil skrive 
  om og demonstrere imod østmagternes oprustning på samme måde, som de 
  daglig prøver at presse Vesteuropa til ikke at opstille de 572 
  rakketter. Men hvordan kan man påvirke et østlands lukkede system?
  
  Jeg tror, det bliver svært for USA og Sovjet at blive enige i 
  Geneve på relativ kort tid. Jeg vil understrege kraftigt, at Vestens 
  folk også ønsker fred, men en fred i frihed, og derfor er et 
  troværdigt forsvar ( hjemmeværn ) og en tilslutning til NATO for 
  Danmarks vedkommende særdeles nødvendig med den beliggenhed, Danmark har
  .
  
  
  
  